Guido Kratschmer

Guido Kratschmer (s. 10. tammikuuta 1953 Großheubach, Baijeri, Saksan liittotasavalta) on saksalainen kymmenottelija ja olympiamitalisti.Sports Reference LLC Hän saavutti kaksi arvokisamitalia ja paransi kerran kymmenottelun maailmanennätystä.Kluge 605–606

Kratschmer saavutti pronssia ensimmäisissä aikuisten arvokilpailuissaan, Rooman EM-kilpailuissa 1974.Siukonen & Ahola, s. 123 Hän keräsi kymmenottelussa 8 132 pistettä. Vuonna 1976 hän paransi kymmenottelun Euroopan-ennätystä 44 pisteellä tulokseen 8 498  ja saavutti Montréalin olympialaisissa hopeaa 8 411 pisteellä.Kluge, s. 473 Prahan EM-kilpailuissa 1978 hän keskeytti jo ensimmäisen lajin, 100 metrin juoksun jälkeen.Siukonen & Ahola, s. 137

Kratschmer otteli 14.–15. kesäkuuta 1980 Bernhausenissa kymmenottelun maailmanennätyksen 8 667 pistettä (nykyisellä taulukolla 8 649 pistettä).Butler, s. 474 Länsimaiden boikotin vuoksi hän ei päässyt kilpailemaan Moskovan 1980 olympialaisissa. Ateenan EM-kilpailuissa 1982 hän sijoittui yhdeksänneksi 8 016 pisteellä.Siukonen & Ahola, s. 149 Myös Helsingin MM-kilpailuissa 1983 hänen sijoituksensa oli yhdeksäs (8 096 p).Butler, s. 122 Los Angelesin 1984 olympialaisissa hän sijoittui neljänneksi 8 326 pisteellä.Kluge, s. 920 Stuttgartin EM-kilpailuissa 1986 hän keskeytti.Siukonen & Ahola, s. 160 

Kratschmer kilpaili 1990-luvun alussa rattikelkkailijana mutta epäonnistui yrityksessään päästä Albertvillen 1992 talviolympialaisiin Saksan kelkkailujoukkueessa.

Lähteet





Viitteet

Luokka:Saksalaiset yleisurheilun moniottelijat
Luokka:Saksalaiset olympiamitalistit
Luokka:Saksalaiset rattikelkkailijat
Luokka:Vuonna 1953 syntyneet
Luokka:Elävät henkilöt